**Zápisnica zo zasadnutia Obecného zastupiteľstva**

**zo dňa 11. 9. 2014**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Výstavba obecných nájomných bytov
6. VZN č. 3/2014 o podmienkach predaja výrobkov a poskytovania služieb na trhových miestach a trhový poriadok v obci Veselé
7. Informovanie o vypracovaní projektu kanalizácie
8. Kultúrno-spoločenské akcie september – november 2014
9. Rôzne
10. Diskusia
	1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.
	2. V. Šipková, starostka obce prečítala program zasadnutia. Program zasadnutia bol schválený.
	3. V. Šipková predložila návrh na určenie overovateľov zápisnice poslancov Branislava Kukuča a Adrianu Duračkovú, zapisovateľku zápisnice Bc. Máriu Krátkú.
	4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
	5. Starostka obce Viera Šipková prečítala poslancom OZ obsah listu Okresného úradu Trnava zo dňa 12. 8. 2014 č. V/OU-TT-OVBP3-2014/007316, ,ktorým vrátili obci žiadosť o poskytnutie dotácie z prostriedkov ŠFRB na obstaranie 6 NB bežného štandardu kúpou v obci Veselé od fi. DaPa-Real, s. r. o. Veselé. Ďalej predložila list Ministerstva dopravy, výstavby a regionálneho rozvoja SR, Bratislava č. 12883/2014/B821-SBPMR/44628, ktorým vracajú žiadosť o poskytnutie dotácie. Podľa vyjadrení hore uvedených inštitúcií žiadosť bola vrátená z dôvodu zistenia nesúladu medzi vypočítanou podlahovou plochou jednotlivých miestností a plochami uvedenými v legende miestností a teda aj nesúladu medzi plochami jednotlivých bytov uvedených v kúpnej zmluve. Listy tvoria súčasť zápisnice.

Starostka obce a poslanci diskutovali o potrebe výstavby nových nájomných bytov a možnosti uspokojenia žiadateľov o pridelenie bytu vedených v poradovníku obce. Keďže obec Veselé nevlastní voľné pozemky na výstavbu nájomných bytov, je možnosť riešenia buď odkúpením pozemku od súkromných osôb alebo prevodom parciel za účelom umiestnenia verejnoprospešnej stavby od Slovenského pozemkového fondu. Starostka obce pokračovala v jednaní o výstavbe nájomných bytov v obci s fi. Innovia, s. r. o. Trnava. Obec má záujem o výstavbu nájomných bytov, ale i o rekonštrukciu budovy zdravotného strediska.

Poslankyňa Adriana Duračková oboznámila prítomných s ponukou predaja bytov v dome 468 prostredníctvom realitnej kancelárie. Pýtala sa na možnosť predaja bytov firmou DaPa-Real, s. r. o Veselé v súvislosti so žiadosťou o dotáciu a pýtala sa na možnosti parkovania vozidiel budúcimi vlastníkmi bytov.

* 1. Starostka obce predložila poslancom pracovný materiál k návrhu VZN obce Veselé č. 3/2014 o podmienkach predaja výrobkov a poskytovania služieb na trhových miestach a trhový poriadok v obci Veselé. Po diskusii poslanci OZ určili zriadenie trhového miesta na príležitostný trh a ambulantný predaj výrobkov parcely pri budove Obecného úradu vo Veselom, ktoré najviac vyhovujú pre tento účel, tak aby boli dodržané podmienky predaja v obci v zmysle zákona 178/1998 Z. z. Trhový deň bol určený na stredu. Účinnosť nového VZN je predpokladaná na 1. 1. 2015. Z dôvodu možnosti predaja živej hydiny musí návrh VZN schváliť a dať súhlas na predaj živej hydiny Regionálna veterinárna a potravinová správa Trnava.
	2. Starostka obce informovala prítomných, že prebiehajú práce na vypracovávaní projektu, čoho súčasťou je aj inžiniersko-geologický prieskum z dôvodu vyskytujúcej sa zvýšenej hladiny spodnej vody. Z tohto dôvodu boli v k. ú. Veselé zrealizované 4 vrty + 1 ČOV . V 4 vrtoch sa preukázala zvýšená hladina spodnej vody. Všetky tieto odborné práce (vypracovanie EIA na ČOV, geodetické práce, geologický prieskum) uhrádzajú obce združené v Združení obcí Veselé ČOV (Borovce, Rakovice, Veselé, Dubovany) zo svojich rozpočtov. Na vypracovanie projektov na dobudovanie obecnej kanalizácie, rekonštrukcia a dostavba ČOV Veselé je potrebné združiť finančné prostriedky dotknutých obcí. Starostovia zastupujúci obce v “Združení ČOV“ sa dohodli na spôsobe financovania nákladov spojených s vypracovaním a prípravou projektov na dobudovanie kanalizácií v jednotlivých obciach a rekonštrukciou a rozšírením spoločnej ČOV Veselé z rozpočtov jednotlivých obcí.
	3. Starostka obce informovala prítomných o akcii Trebatické kapustové hody, kde sa každoročne zúčastňujeme súťaže vo varení kapustnice. Na kúpeľnom ostrove v Piešťanoch nás budú reprezentovať a súťažiť vo svojej kategórii deti MŠ a ZŠ Veselé. Rodičia s deťmi pripravujú na tému „rodina“ pešiu skupinovú alegóriu. Plantex, s. r. o. Veselé usporiada jesenný ovocný deň, „jablkový“. Kultúrny program pripraví v spolupráci s obcou. Obec pripraví tradičnú kapustnicu, občania sa zúčastnia súťaže v pečení jablkových koláčov a rodičia s deťmi predvedú pešiu skupinovú alegóriu, s ktorou nás budú reprezentovať v Piešťanoch. V tento deň PZ Dolinka v spolupráci s obcou pripraví Mikroregionálnu súťaž v streľbe na asfaltové holuby.
	4. Obecné zastupiteľstvo svojim uznesením č. 23/2014 zo dňa 26. 5. 2014 schválilo zasypanie bývalého kúpaliska v obci. Vzhľadom na negatívnu reakciu niektorých občanov na toto uznesenie starostka obce opätovne otvorila diskusiu na tému kúpaliska. Na Obecný úrad Veselé neboli doručené žiadne písomné ani ústne námietky voči uzneseniu. Obecné zastupiteľstvo potvrdilo platnosť uznesenia č. 23/2014.

Starostka obce predložila návrh na schválenie poplatku za vyhlášku v miestnom rozhlase a informovala prítomných, že poplatok predávajúceho alebo poskytovateľa služieb za trhové miesto bude riešený ako daň za užívanie verejného priestranstva. Po prejednaní poslanci OZ navrhli výšku poplatku za vyhlásenie oznamu v miestnom rozhlase 2,00 €.

Starostka obce ďalej predložila pracovný materiál návrhu VZN obce Veselé č. 4/2014 o niektorých podmienkach držania psov. Po pripomienke k vymedzeniu miest so zákazom voľného pohybu psov a vstupu so psom bol materiál doporučený na zverejnenie.

Starostka obce predložila na schválenie návrh VZN obce Veselé č. 5/2014 o určení vyhradených plôch na verejných priestranstvách na umiestňovanie volebných plagátov počas volebnej kampane, ktorý bol schválený.

Starostka obce predložila poslancom žiadosť Ľubomíra Gondála, bytom Sídlisko 9. Mája 318/3, Vrbové o odpredaj 12 m2 pozemku vo vlastníctve obce Veselé. Žiadateľ je vlastníkom nehnuteľností a to p. č. 151 a 152 v obci Veselé, kde bol postavený rodinný dom s. č. 3. T. č. žiadateľ buduje na uvedenej nehnuteľnosti nový rodinný dom a pri zameraní nehnuteľnosti bolo zistené, že prípojky k nehnuteľnosti boli vybudované bývalými vlastníkmi na časti p. č. 1733/1 vo vlastníctve obce Veselé. Táto časť pozemku bola užívaná už niekoľko generácií vlastníkmi p. č. 152 vo viere, že súčasťou predzáhradky k domu s. č. 3. Po prediskutovaní žiadosti bolo navrhnuté žiadateľovi uvedených 12 m2 odpredať z dôvodu osobitného zreteľa.

Starostka obce informovala poslancov o počte žiakov v základnej škole a detí v materskej škole. Do Základnej školy Veselé chodí 35 žiakov, do MŠ Veselé bolo prijatých 32 detí, predpokladá sa nárast stavu. Do ŠK pri ZŠ sa prihlásilo 31 detí. Z tohto dôvodu bola do ŠK presunutá učiteľka MŠ Mgr. Magulová a do MŠ bola prijatá učiteľka MŠ p. Čekanová.

Starostka obce predložila poslancom žiadosť OŠK Dubovany. Žiadosť tvorí súčasť zápisnice. OŠK Dubovany požiadal o dotáciu na vykompenzovanie nákladov spojených s hosťovaním hráčov (žiakov) z Obecného športového klubu Veselé, ktorí pôsobia v OŠK Dubovany od sezóny 2011/2012.

Starostka obce informovala prítomných o  nájomnej zmluve vypracovanej na základe zverejneného zámeru a schváleného prenájmu podľa osobitného zreteľa pre PZ Dolinka Veselé. Túto zmluvu PZ neakceptovalo z dôvodu doby prenájmu a spôsobu skončenia nájmu. Obec navrhla dobu prenájmu 20 rokov, PZ Dolinka žiada 90 rokov. Obec Veselé trvá na dobe prenájmu 20 rokov, spôsob skončenia nájmu môže v návrhu NZ upraviť. Zároveň bolo za PZ Dolinka ústne požiadané o odpredaj užívaných pozemkov. Po diskusii poslanci jednohlasne prejavili názor zamietajúci predaj pozemkov.

Starostka obce informovala o zavedenom zbere kompozitných obalov – tetrapakov. Občania obdržali na zber plastové vrecia a harmonogram vývozu.

Starostka predložila na prejednanie riešenie problému s obecným autobusom. Autobus je v zlom technickom stave a pre obec nevyužiteľný. Po diskusii bolo poslancami doporučené autobus odpredať.

Na záver starostka obce poďakovala prítomným za účasť na zasadnutí.

Vo Veselom 11. 9. 2014

**Uznesenia Obecného zastupiteľstva vo Veselom zo dňa 11. 9. 2014**

**Uznesenie Obecného zastupiteľstva vo Veselom č. 34/2014**

Obecné zastupiteľstvo vo Veselom

Schvaľuje

program zasadnutia na deň 11. 9. 2014

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 35/2014**

Obecné zastupiteľstvo vo Veselom

určuje

overovateľov zápisnice poslancov Branislava Kukuča a Adrianu Duračkovú, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 36/2014**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 2. 7. 2014.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 37/2014**

Obecné zastupiteľstvo vo Veselom

Schvaľuje

VZN obce Veselé č. 5/2014 o určení vyhradených plôch na verejných priestranstvách na umiestňovanie volebných plagátov počas volebnej kampane

Prítomných 7 poslancov

Schválilo 6 poslancov, zdržal sa hlasovania poslanec Michal Čekan

**Uznesenie Obecného zastupiteľstva vo Veselom č. 38/2014**

Obecné zastupiteľstvo vo Veselom

Schvaľuje

poplatok za vyhlásenie oznamu v miestnom rozhlase vo výške 2,00 €.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 39/2014**

Obecné zastupiteľstvo vo Veselom

Schvaľuje

**Zámer obce Veselé** odpredať nehnuteľný majetok obce Veselé vedený Správou katastra Piešťany na LV 900 a to:

p. č. 1733/4 zastavané plochy vo výmere 12 m2 v k. ú. Veselé, podľa geometrického plánu č. 43580718-S-Gs-F-212/2014 na oddelenie pozemkov p. č. 1733/4, 152, 151/1, 151/2 a zameranie rozostavanej stavby na parcele č. 152,

žiadateľovi: **Ľubomír Gondál, Sídlisko 9. Mája 318/3, 922 03 Vrbové**

za cenu 5,00 €/m2, z dôvodu hodného osobitného zreteľa:

Vlastníci nehnuteľnosti p. č. 151 a p. č. 152 a rodinného domu s. č. 3 užívali predmetnú časť parcely č. 1733/1 zastavané plochy vo vlastníctve obce Veselé niekoľko generácií v presvedčení, že je súčasťou parcely č. 151 a je na nej vybudovaná prípojka plynu k nehnuteľnosti.

Prítomných 7 poslancov

Schválilo 6 poslancov

Neschválila poslankyňa Janka Kováčová

**Uznesenie Obecného zastupiteľstva vo Veselom č. 40/2014**

Obecné zastupiteľstvo vo Veselom

1. Schvaľuje

Výstavbu obecných nájomných bytov v obci Veselé a rekonštrukciu budovy zdravotného strediska s. č. 55.

1. doporučuje

Výstavbu obecných nájomných bytov a rekonštrukciu budovy zdravotného strediska s. č. 55 firmou Innovia, s. r. o, Trnava.

Prítomných 7 poslancov

Schválilo 6 poslancov

Neschválila poslankyňa Janka Kováčová

**Uznesenie Obecného zastupiteľstva vo Veselom č. 41/2014**

Obecné zastupiteľstvo vo Veselom

Schvaľuje

poskytnutie dotácie vo výške 300,-- € žiadateľovi OŠK Dubovany na vykompenzovanie nákladov spojených s hosťovaním hráčov (žiakov) obecného športového klubu Veselé v OŠK Dubovany.

Prítomných: 7 poslancov

Schválili 4 poslanci

Neschválili: PhDr. Peter Koiš, Michal Čekan, Adriana Duračková

**Uznesenie Obecného zastupiteľstva vo Veselom č. 42/2014**

Obecné zastupiteľstvo vo Veselom

Schvaľuje

Spolufinancovanie výdavkov na vypracovanie projektovej dokumentácie s príslušným stavebným povolením a predloženie žiadosti o nenávratné finančné prostriedky v rámci operačného programu Životné prostredie na akciu s názvom „Borovce, Rakovice, Veselé, Dubovany – dobudovanie verejnej kanalizácie, Veselé – rekonštrukcia a dostavba obecnej ČOV“, alikvotnou časťou prislúchajúcou obci Veselé do Združenia obcí Veselé ČOV so sídlom Obecný úrad Veselé, 92208 Veselé 346 .

Prítomných: 7 poslancov

Schválili 5 poslanci

Neschválil: PhDr. Peter Koiš, zdržal sa hlasovania Branislav Kukuč

Viera Šipková

Starostka obce

Zapísala: Bc. Mária Krátká ...........................................................

Overovatelia zápisnice:

Branislav Kukuč .............................................................

Adriana Duračková .............................................................